Tê sârvâjo

Lo tê sârvâjo , lo mile-pèrtués , lo trochèran  ou ben lo tê  (Hypericum perforatum L., 1753) est na planta folyèrua pèrèna de la famelye de les Cllusiacês d’aprés lo cllassement cllassico (ou ben de les Hipèricacês d’aprés lo cllassement filogènètico).

Les fates sècrètrices cllâres presentes dessus lo limbo de les fôlyes alongiêes balyont l’êr d’un mouél de pèrforacions, particularitât a l’origina des noms arpetans de mile-pèrtués que vôt dére mile golèts, et pués de cent-pèrtués que vôt dére cent golèts.

Per-dedens totes les èspèces de mile-pèrtués que fôrmont lo genro Hypericum, l’apelacion sen èpitèto de mile-pèrtués dèsigne gènèralament lo tê sârvâjo dens un mouél de patouès arpetans.

Empleyêe en mèdecina et larjament popularisâye por sos rèsultats antidèprimiors, la planta pôrte tot plen de noms vèrnâcllos en arpetan. El at prod d’entèraccions mèdicamentoses.

 Ôtros noms vèrnâcllos arpetans 
Vê-que na lista des difèrents noms vèrnâcllos empleyês en arpetan por lo tê sârvâjo :
 lo mile-pèrtués
 lo trochèran
 lo tê
 l’hèrb’a mile-pèrtués
 lo tê jôno
 la calamandra
 lo cent-pèrtués
 lo tê de montagne
 l’hèrba du tê
 l’hèrba de la Noutra-Dama ou ben l’hèrba de Noutra-Dama
 l’hèrba de la pouenta
 lo tê du valaly
 la fllor de Sent-Jian-Baptisto
 lo mile-vèrtus
 l’hèrba de les èpouentes
 lo tra-Jian

 Notes et rèferences 
 Notes 

 Vocabulèro 

 Rèferences 
 — Principâles 
  Domenico Stich, Dictionnaire francoprovençal-français et français-francoprovençal, Tonon, Le Carré, 2003, 96 et 325.
  Frèderic Dubôf, Patois vaudois. Dictionnaire, èdicion reviua et complètâye, Ôron-la-Vela, Associacion vôdouèsa des amis du patouès, 2006, 147 et 330.
  Dictionnaire français-patois. Dikchenéro patê-franché, Fribôrg, Société cantonale des patoisans fribourgeois, 2013, 247, 573, 768, 952 et 962.
  Rogiér Verèt, Dikchonéro Fransé - Savoyâ - Dictionnaire Français - Savoyard , 10 èdicion reviua et ôgmentâ, 2023, 2475.
  D’aprés cela pâge : « millepertuis perforé (hypericum perforatum) », sus lo seto patoisvda.org (viu lo 8 d’avril 2024).
 — Suplèmentères 

Catègorie:Fllora (nom vèrnâcllo)
Catègorie:Clusiaceae (Cronquist)
Catègorie:Hypericaceae
Catègorie:Hèrbolana
Catègorie:Antidèprimior